Diari Oficial de la Generalitat Valenciana


Sumari del DOGV 5528, del 06-06-2007 (2007/7173)

RESOLUCIÓ de 16 de febrer de 2007, de la Direcció General d'Energia, relativa a l'autorització administrativa, a l'aprovació del projecte d'execució i a la declaració d'utilitat pública per a la construcció de la línia elèctrica aèria d'alta tensió a 132 kV, SE PE Villanueva I - SE Ayora. Expedients: ATLINE/2003/295 i ATLINE/2006/103/46.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5528

Data del DOGV
:   06-06-2007

Secció del DOGV
:   V. ANUNCIS - C) ALTRES ASSUMPTES

Número del document
:   2007/7173


Data del document
:   16-02-2007

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Zarra
    * Jarafuel
    * Teresa de Cofrentes
    * Ayora
    * energia eòlica
    * empresa privada

RESOLUCIÓ de 16 de febrer de 2007, de la Direcció General d'Energia, relativa a l'autorització administrativa, a l'aprovació del projecte d'execució i a la declaració d'utilitat pública per a la construcció de la línia elèctrica aèria d'alta tensió a 132 kV, SE PE Villanueva I - SE Ayora. Expedients: ATLINE/2003/295 i ATLINE/2006/103/46. [2007/7173]
Vist l'expedient amb referència ATLINE/2003/295, incoat pel Servici Territorial d'Indústria i Energia de Castelló de la conselleria d'Indústria, Comerç i Energia a instàncies de Guadalaviar Consorcio Eólico Alabe-Enerfin, SA, amb domicili social a Alcobendas, Madrid, parc empresarial de La Moraleja, av. d'Europa núm. 18, relatiu a la sol·licitud de data 22 d'octubre de 2002, d'autorització administrativa, aprovació de projecte i declaració d'utilitat pública en concret per a la construcció de línia aèria d'evacuació zones 10, 11 i 12 del Pla Eòlic de la Comunitat Valenciana, en els termes municipals de Jarafuel, Teresa de Cofrentes, Ayora i Enguera, província de València, a la qual s'adjuntava el projecte firmat per l'enginyer industrial Sr. Enrique Fernández Olea i visat per la demarcació de València del Col·legi Oficial d'Enginyers Superiors Industrials de la Comunitat Valenciana amb data 21 d'octubre de 2002.
Vist que el mencionat expedient va ser sotmés a informació pública per mitjà d'anuncis en el Butlletí Oficial de la Província de Castelló núm. 281, de data 26.11.03, el Diari Oficial de la Comunitat Valenciana núm. 4.638, de data 26.11.03, el diari de premsa Las Provincias de data 25.11.03 i per mitjà d'exposició pública en els taulers d'edictes dels ajuntaments afectats.
Vist que de conformitat amb allò que s'ha establit en la Llei 54/1997, de 27 de novembre, del Sector Elèctric, i el Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica, es va remetre a les distintes administracions, organismes o empreses de servici públic o de servicis d'interés general afectades, amb béns i drets a càrrec seu, separata del projecte a fi que establisquen les condicions tècniques procedent, pronunciaments que estan en l'expedient.
Vist que de conformitat amb allò que s'ha establit per l'article 131 del Reial Decret 1955/2000, es va traslladar al sol·licitant dels pronunciaments de les distintes administracions, organismes o empreses de servici públic o de servicis d'interés general afectades, així com les al·legacions de particulars, que van ser degudament contestades pel sol·licitant.
Vist que estan en l'expedient els pronunciaments de les distintes administracions, organismes o empreses de servici públic o de servicis d'interés general afectades, les al·legacions presentades per ciutadans particulars, així com les corresponents contestacions del sol·licitant.
Vist que, per mitjançant de la Resolució de 30 de novembre de 2005, la directora general de Gestió del Medi Natural de la conselleria de Territori i Habitatge formula la Declaració d'Impacte Ambiental (DIA), s'estima acceptable, des del punt de vista ambiental, el projecte d'instal·lacions eòliques de la zona 10, del Pla Eòlic de la Comunitat Valenciana, inclòs el sistema d'evacuació elèctrica, amb les condicions que s'arrepleguen en l'apartat segon de la part dispositiva de la mencionada Declaració d'Impacte Ambiental, que implica modificacions en el traçat de la línia d'evacuació elèctrica.
Vist que la modificació del projecte inicial consistix en la variació del traçat i tipologia de la línia, motivada per la necessitat complir els requisits mediambientals exigits per la DIA.
Vist que amb l'objecte de fer complir el conjunt de condicions imposades per la DIA esmentada, Guadalaviar Consorcio Eólico Alabe-Enerfín, SA, va presentar amb data 13 de febrer de 2006 davant del Servici Territorial d'Energia de València escrit pel qual se sol·licita l'autorització administrativa, aprovació de projecte i declaració d'utilitat pública de la línia aèria AT 132 kV, SE Villanueva I - SE Ayora, i s'inicia un nou expedient amb la referència ATLINE/2006/103/46.
Vist l'expedient amb referència ATLINE/2006/103/46, incoat pel Servici Territorial d'Energia de València, de la conselleria d'Infraestructures i Transport, a instàncies de Projectes Eòlics Valencians, SA, relatiu a la sol·licitud de data 13 de febrer de 2006, d'autorització administrativa, aprovació de projecte i declaració d'utilitat pública en concret per a la construcció de línia aèria AT 132 kV, SE Villanueva I - SE Ayora, en els termes municipals de Jarafuel, Zarra, Teresa de Cofrentes i Ayora, província de València, a la qual s'adjuntava el projecte firmat per l'enginyer tècnic elèctric Sr. Carlos Valiño Colás i visat pel Col·legi Oficial d'Enginyers Tècnics Industrials d'Aragó amb data 25 de gener de 2006.
Vist que l'esmentat projecte va ser sotmés a la corresponent informació pública, per mitjà d'anuncis en el Butlletí Oficial de la Província de Castelló núm. 108, del dia 8 de maig de 2006, el Diari Oficial de la Comunitat Valenciana núm. 5.260, del 17 de maig de 2006, en el diari El Mundo del dia 10 de maig de 2006, i per mitjà d'exposició en el tauler d'edictes dels ajuntaments afectats, Jarafuel, Zarra, Teresa de Cofrentes i Ayora.
Vist que de conformitat amb el que establix l'article 9 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, es va remetre als ajuntaments de la província de València afectats pel projecte modificat, Jarafuel, Zarra, Teresa de Cofrentes i Ayora, separata de la part d'este a l'efecte d'establir el condicionat tècnic procedent, i s'ha informat els ajuntaments de Zarra i Teresa de Cofrents en els termes següents:
Ajuntament de Zarra: manifesta, a través d'escrit d'al·legacions de data 20 d'abril de 2006, la seua disconformitat amb el projecte, amb aportació de raons de caràcter ambiental. Amb data 11 de maig de 2006 i 7 d'agost de 2006 es manifesta en contra del traçat de la línia sense aportar raons de caràcter urbanístic que fonamenten el seu rebuig.
Ajuntament de Teresa de Cofrentes: manifesta a través d'un informe d'al·legacions, en el qual es proposa la modificació del traçat de la línia perquè, d'una banda, afecte terrenys de propietat municipal en compte de propietats particulars i, d'una altra banda, que es desvie la línia cap a la vora del riu.
Vist que de conformitat amb el que establix l'article 9 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, es va remetre, així mateix, separata del projecte tècnic modificat de la línia elèctrica projectada a:
Ministeri de Medi Ambient, Confederació Hidrogràfica del Xúquer
Ministeri de Foment, Demarcació de Carreteres
Telefónica de España, SA
Conselleia de Territori i Habitatge, DT de Territori i Habitatge, Servici Forestal
conselleria d'Infraestructures i Transport, Servici Territorial de Carreteres
Iberdrola Distribución Eléctrica, SAU
A fi que emeteren el conjunt de condicions tècniques procedent, resultant totes estes favorables o les condicions acceptats pel sol·licitant, sense que en cap cas s'observe impediment per a la realització de la instal·lació objecte d'autorització.
Vist que s'ha remés a cada un dels ajuntaments afectats pel traçat de la línia elèctrica (d'acord amb el que disposa la Llei 16/2003, de 17 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana) l'ofici en què se sol·licitava un informe sobre l'adaptació del projecte remés al planejament urbanístic d'aplicació, i els ajuntaments de Zarra i Teresa de Cofrentes han constesta en els mateixos termes indicats anteriorment.
Vist que estan en l'expedient els pronunciaments de les distintes administracions, organismes o empreses de servici públic o de servicis d'interés general afectats, les al·legacions presentades per ciutadans particulars, així com les corresponents contestacions del sol·licitant.
Vist que la finalitat que es perseguix amb la construcció d'esta instal·lació és evacuar l'energia produïda en els parcs eòlics Boira, Villanueva I i Villanueva II, pertanyents a la zona 10 del Pla Eòlic de la Comunitat Valenciana i reforçar el sistema elèctric.
Vist que el projecte presenta un traçat plenament concretat, i es disposa entre la seua documentació dels plans pertinents a escala adequada, està prou detallat i conté una relació concreta i individualitzada dels béns i els drets afectats.
Vist que el Servici Territorial d'Energia de València, encarregat de la instrucció de l'expedient, ha informat favorablement, amb data 1 de febrer de 2007, el projecte.
Atés que el projecte té una definició i una concreció de les característiques tècniques i de traçat que garantixen la més seguretat i millor funcionalitat de la línia elèctrica, i són estos els paràmetres que condicionen i obliguen principalment a adoptar un traçat, amb independència de les afeccions que a tercers puguen representar i això sense perjuí d'indemnitzar-les adequadament.
Vist que d'acord amb el que establix l'article 3.3.c), l'article 21.7 i el 28.3 de la Llei 54/1997, de 27 de novembre, del Sector Elèctric, correspon a l'administració autonòmica les autoritzacions d'instal·lacions de producció d'energia elèctrica en règim especial, inclosa la connexió, si és el cas, amb la xarxa de transport o distribució, sense perjuí de les concessions i autoritzacions que siguen necessàries, d'acord amb altres disposicions que resulten aplicables i en especial les relatives a l'ordenació del territori i al medi ambient.
Atés que la sol·licitud ha complit els tràmits establits en la Llei 54/1997, de 27 de novembre, del Sector Elèctric, el Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica, la Llei 16/2003, de 17 de desembre, de Mesures Fiscals, de Gestió Administrativa i Financera i d'Organització de la Generalitat Valenciana, i el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, en relació este últim amb la disposició transitòria que conté.
Atés que esta Direcció General d'Energia és competent per a resoldre la present resolució de conformitat amb l'article article 4 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat i amb l'article 16 del Decret 182/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la conselleria d'Infraestructures i Transport.
Esta Direcció General d'Energia resol
Primer. Atorgar a Guadalaviar Consorcio Eólico Alabe-Enerfín, SA, l'autorització administrativa per a la construcció de la línia aèria AT a 132 kV, SE PE Villanueva I - SE Ayora, que discorre pels termes municipals de Jarafuel, Zarra, Teresa de Cofrentes i Ayora en la província de València i les característiques principals de la qual són les següents:
Origen de la línia: SE PE Villanueva I
Final de la línia: SE Ayora
Tensió nominal: 132 (1ª categoria)
Tipologia constructiva: aèria
Freqüència: 50 Hz
Nombre de circuits: un de 132 kV
Conductors: Al-Ac, tipus LA-380, de 381.0 mm² de secció total
Cables de terra: un compost, fibra òptica, tipus OPGW 69/36, de 105 mm² de secció
Aïllament: constituït per aïlladors de vidre temperat, tipus U120BS
Suports: metàl·lics de gelosia, de perfils angulars totalment caragolats
Presa de terra: d'elèctrode de difusió i d'anell difusor
Nombre de suports: 68

Longitud total de la línia: 18.101 m (simple circuït: 15.737 m, doble circuït: 2.364 m)
Pressupost total de la línia : 1.504.595,96 €
De conformitat amb l'article 28.3 de la Llei 54/1997, de 27 de novembre, del Sector Elèctric, la present autorització s'atorga sense perjuí de les concessions i autoritzacions que siguen necessàries, d'acord amb altres disposicions que siguen aplicables i en especial les relatives a l'ordenació del territori i al medi ambient.
Segon. Aprovar el projecte d'execució firmat per l'enginyer tècnic elèctric Sr. Carlos Valiño Colás i visat pel Col·legi Oficial d'Enginyers Tècnics Industrials d'Aragó amb data 25 de gener de 2006, amb les condicions següents:
Les obres s'hauran de realitzar d'acord amb el projecte presentat.
El termini d'execució de l'obra serà de nou mesos a partir de l'ocupació real de les finques afectades. No obstant això, amb anterioritat a la finalització del dit termini Guadalaviar Consorcio Eólico Alabe-Enerfín, SA, podrà sol·licitar la seua ampliació per mitjà de sol·licitud motivada davant d'esta Direcció General.
El titular donarà compte de la terminació de les obres al Servici Territorial d'Energia de València, a l'efecte d'autorització d'explotació, a la qual s'acompanyarà d'un certificat de direcció i final d'obra subscrit per tècnic facultatiu competent, en el qual s'acreditarà que està d'acord amb els reglaments tècnics en la matèria, segons s'establix en la normativa vigent per als projectes d'instal·lacions elèctriques i igualment respecte a l'autorització administrativa i al projecte d'execució aprovat.
Guadalaviar Consorcio Eólico Alabe-Enerfín, SA, haurà d'observar els preceptes, les mesures i les condicions que s'establisquen en la legislació aplicable a esta infraestructura.
Igualment, s'hauran de complir les condicions mediambientals descrites en la Declaració d'Impacte Ambiental de data 30 de novembre de 2005, de la Direcció General de Gestió del Medi Natural de la conselleria de Territori i Habitatge.
Tercer. Declarar, en concret, la utilitat pública de la línia elèctrica autoritzada en el punt primer de la part dispositiva de la present resolució, la qual cosa porta implícita la necessitat d'ocupació dels béns i els drets afectats i implica la urgent ocupació d'estos als efectes de l'article 52 de la Llei d'Expropiació Forçosa, que es concreta en una afecció a les finques particulars, incloses en la relació annexa, amb l'abast i els efectes previstos en l'article 56 de la Llei 54/1997, de 27 de novembre, del Sector Elèctric, i els articles 157.1, 158, 159, 160 i 162.3 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.
Quart. Publicar i notificar la present resolució, d'acord amb el que establix l'article 10 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, i es comunica que la publicació d'esta es realitzarà igualment als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la seua redacció donada per la Llei 4/1999, de 13 de gener, de modificació de l'anterior, de notificació de la present resolució als titulars desconeguts o amb domicili ignorat o a aquells en què, intentada la notificació, no s'haguera pogut realitzar.
La present resolució no és definitiva en via administrativa i contra esta es podrà interposar recurs d'alçada davant del secretari autonòmic d'Infraestructures en el termini d'un mes, comptador des de l'endemà de la seua notificació, d'acord amb el que establix l'article 115 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.
València, 16 de febrer de 2007.- El director general d'Energia: Antonio Cejalvo Lapeña.